सूत्रों से मिली जानकारी के मुताबिक माफिया अतीक अहमद अथवा अतीक चकिया चूंकि गद्दी समाज से सम्बन्ध रखता है इसलिए वह अपने चहेते नेताओं के लिए चुनाव में सक्रिय रहकर जहां-जहां भी उसके अपने समाज के लोग रहते हैं वहां-वहां उसका समर्थक अथवा फरमान जारी रहता है। खबर मिली है कि गद्दी समाज जो कि मुस्लिम समाज से सम्बन्धित है इसके लगभग 12 से 15 हजार मतदाता दरियाबाद विधानसभा क्षेत्र में बसते हैं। इनके लिए स्वयं श्री वर्मा व कांग्रेस के कई खास लोग अपने स्तर से काफी प्रयास भी कर चुके हैं। पता चला है कि बकायदा गद्दी समाज के लोगों के लिए दरियाबाद में एक कैम्प तक अघोषित रूप से बनाया गया था। जहां पर इस समाज के लोगों के लोगों की जमकर खातिरदारी की गयी। लेकिन जब संदेह के बादल नहीं छंटे तो नहले पर दहला लगाने की युक्ति के साथ सहारा लिया गया माफिया अतीक अहमद का!